THAI จัดประชุมผู้จัดการการบริการสนามบิน ประจำปี 62
THAI จัดประชุมผู้จัดการการบริการสนามบิน ประจำปี 62 ณ อาคารศูนย์ปฏิบัติการการบินไทย ท่าอากาศยานสุวรรณภูมิ
28 มิ.ย. 2562

นายสุเมธ ดำรงชัยธรรม (ที่ 4 จากซ้าย) กรรมการผู้อำนวยการใหญ่ บริษัท การบินไทย จำกัด (มหาชน) หรือ THAI เป็นประธานเปิดการประชุมผู้จัดการการบริการสนามบินประจำสถานีต่างจังหวัดและต่างประเทศ ประจำปี 2562 (The 44th System wide Airport Services Managers Meeting 2019) โดยมี นายวิวัฒน์ ปิยะวิโรจน์ (ที่ 3 จากซ้าย) รักษาการรองกรรมการผู้อำนวยการใหญ่หน่วยธุรกิจบริการการบิน นางมนัสนันท์ สิทธิจิรสิน (ที่ 5 จากซ้าย) กรรมการผู้จัดการฝ่ายบริการลูกค้าภาคพื้น พร้อมด้วยพนักงานฝ่ายบริการลูกค้าภาคพื้น ร่วมในงาน ณ อาคารศูนย์ปฏิบัติการการบินไทย ท่าอากาศยานสุวรรณภูมิ
อนึ่ง บริษัทฯ จัดการประชุมผู้จัดการการบริการสนามบินประจำสถานีต่างจังหวัดและต่างประเทศ เป็นประจำทุกปี เพื่อให้ผู้จัดการการบริการสนามบินได้เข้ารับฟังนโยบายและยุทธศาสตร์ทางธุรกิจรูปแบบใหม่ของบริษัทฯ โดยเน้นการพัฒนาคุณภาพการบริการและการสร้างความพึงพอใจของผู้โดยสารเป็นสำคัญ พร้อมทั้งแลกเปลี่ยนข้อคิดเห็น ปัญหา และอุปสรรค ตลอดจนร่วมหารือเพื่อหาทางแก้ปัญหา นอกจากนี้ ยังเพื่อเป็นการปรับกระบวนการความคิดเกี่ยวกับการบริหารจัดการที่เป็นสมัยใหม่เพื่อเป็นการขับเคลื่อนองค์กรให้เหมาะสมกับสภาวะการแข่งขันทางธุรกิจในปัจจุบัน